மதுவுக்குள் மூழ்கிப்போதல், நம் ஆரோக்கியத்திற்கு நாமே வைத்துக்கொள்ளும் வேட்டு. 2006 முதல் 2014 வரையிலான காலகட்டத்தில் மதுவினால் அவசர சிகிச்சைக்கு வந்தோரின் எண்ணிக்கை 62 சதவீதம் அதிகரித்துள்ளது. மது அருந்திவிட்டு வாகனம் ஓட்டி விபத்துக்குள்ளாவதையும் உள்ளிட்டே இக்கணக்கெடுப்பு செய்யப்பட்டுள்ளது. அமெரிக்காவில் ஒரு நிமிடத்திற்கு பத்து பேர் மது சார்ந்த ஏதாவது ஒரு காரணத்துக்காக அவசர சிகிச்சை பிரிவுக்கு அழைத்து வரப்படுகிறார்கள் என்று ஆய்வாளர் ஆரோன் ஒயிட் கூறுகிறார்.